OpenLLM-France/wikimedia huggingface dataset:
# Batalla de Chapultepec

La batalla de Chapultepec és una batalla entre l'exèrcit dels Estats Units i Mèxic en el Castell de Chapultepec, el 1847.

## Història

La Batalla de Chapultepec es va lliurar el dilluns 13 de setembre de 1847 en el turó del mateix nom, prop de la Ciutat de Mèxic. L'exèrcit dels Estats Units d'Amèrica havia envaït a la República Mexicana en l'episodi conegut com a Intervenció Nord-americana a Mèxic, sota pretext de violacions territorials a la zona de Texas que pertanyia a Mèxic des d'època de la Colònia. Una part de l'Exèrcit dels Estats Units d'Amèrica atacava pel nord del país i un altre contingent nord-americà havia desembarcat al port de Veracruz i avançava cap a la Ciutat de Mèxic. Per aquell temps, en el Turó de Chapultepec es trobaven les instal·lacions del Col·legi Militar comandat pel general José Mariano Monterde amb menys de 50 alumnes i un nombre reduït de defensors supervivents de les anteriors batalles, i auxiliada la defensa pel Batalló de Sant Blai al comandament del Tinent Coronel Felipe Santiago Xicoténcatl. En estar situat en un punt prominent en el ponent de la Vall de Mèxic, era un dels últims reductes que restaven en la defensa de la capital, el punt estava a les ordres de l'ancià general Nicolás Bravo, heroi de la Independència.
La història oficial mexicana recorda, en particular, a sis d'aquests joves que van perdre la vida en el combat. A aquests joves cadets se'ls va anomenar: "Niños Héroes de Chapultepec". Els seus noms eren:
* Agustín Melgar,
* Fernando Montes de Oca,
* Francisco Márquez,
* Juan Escutia,
* Juan de la Barrera i
* Vicente Suárez.

## Referències

* ↑ Mexico And The United States (en anglès). Marshall Cavendish, 2002, p. 590. ISBN 0761474021.
* ↑ Lookingbill, Brad D. American Military History: A Documentary Reader (en anglès). John Wiley & Sons, 2010, p. 122. ISBN 1405190523.

## Bibliografia

* Alcaraz, Ramón et al. Apuntes para la historia de la guerra entre México y los Estados Unidos
* Bauer, K. Jack, The Mexican War, 1846-1848
* Nevin, David; editor, The Mexican War (Time-Life The Old West Series, 1978)
* Ramsey, Albert C. The Other Side
* Informe de batalla. Arxivat 2005-03-07 a Wayback Machine. en anglès.
* Documents sobre la guerra Arxivat 2005-11-24 a Wayback Machine. en anglès.
# NGC 2244

NGC 2244 (conegut també com a Caldwell 50) és un cúmul obert situat al bell mig de la nebulosa de la Roseta a la constel·lació de Monoceros. Dins aquest cúmul hi ha diverses estrelles de classe espectral O, estrelles de gran massa i que, per tant, estan a molt alta temperatura i generen gran quantitat de radiació.
Les estrelles de NGC 2244 es formaren fa menys de 5 milions d'anys a partir de la matèria del centre de la nebulosa, la seva radicació d'alta energia ionitza el gas proper (principalment hidrogen) el qual en emetre llum en la part vermella de l'espectre dona aparença a la nebulosa. el cúmul NGC 2244 amida uns 50 anys llum de diàmetre, està a uns 5.000 anys llum de distància de la Terra i és visible amb binocles.
Les estrelles més joves (formades fa menys de 2 milions d'anys), brillants i massives del cúmul són HD 46223, de classe espectral O4, amb una lluminositat unes 400.000 vegades la del Sol i aproximadament 50 cops més massiva, i HD 46150, de classe espectral O5, 450.000 vegades més lluminosa que el Sol i uns 60 cops més massiva, hi ha indicis, però, que aquesta darrera és una estrella doble.

## Referències

* ↑ «Integrated parameters of star clusters: a comparison of theory and observations» (en anglès). Monthly Notices of the Royal Astronomical Society, 2010, pàg. 1491–1506. DOI: 10.1111/J.1365-2966.2009.16213.X.
* ↑ Afirmat a: SIMBAD.
* 1 2 Marcelo Assafin «Proper motions of the optically visible open clusters based on the UCAC4 catalog» (en anglès). Astronomy and Astrophysics, 2014, pàg. 79–79. DOI: 10.1051/0004-6361/201323226.
* ↑ Andrea Kunder «A RAVE investigation on Galactic open clusters» (en anglès). Astronomy and Astrophysics, 4-2017, pàg. 106–106. DOI: 10.1051/0004-6361/201630012.
* 1 2 «The orbits of open clusters in the Galaxy» (en anglès). Monthly Notices of the Royal Astronomical Society, 4, 11-11-2009, pàg. 2146–2164. DOI: 10.1111/J.1365-2966.2009.15416.X.
* 1 2 3 Martins, F.; et al. «A quantitative study of O stars in NGC2244 and the Mon OB2 association». Astronomy & Astrophysics, 538, 2-2012. arXiv: 1110.4509. Bibcode: 2012A%26A...538A..39M.
* ↑ «WISE Captures the Unicorn's Rose» (en anglès), 25-08-2010. [Consulta: 22 novembre 2015].
* ↑ O'Meara, S.J.; Moore, P. Cambridge Deep Sky Companions - The Caldwell Objects, 2002. ISBN ISBN 0-521-82796-5.
# Shuvosaure

El shuvosaure (Shuvosaurus, gr. "rèptil de Sguvo") és un gènere extint de sauròpsids (rèptils) rauisucs poposàurids representat per una única espècie que va viure en el Triàsic superior, en el que avui és Estats Units.

## Referències

* Rauhut, O. W. M. (1997). "On the cranial anatomy of Shuvosaurus inexpectatus (Dinosauria: Theropoda)." In: Sachs, S., Rauhut, O. W. M. & Weigert, A. (eds) 1. Treffen der deutschsprachigen Palaeoherpetologen, Düsseldorf, 21.-23.02.1997; Esteneu Abstracts. Terra Nostra 7/97, pàg. 17-21.
# Estrató d'Arados

Estrató (en llatí Straton, en grec antic Στράτων) fill de Gerostrat, fou un príncep d'Arados a Fenícia.
El seu pare Gerostrat estava absent (amb la flota persa) quan va arribar a la ciutat Alexandre el Gran i després de la batalla d'Issos, Estrató va sortir a l'encontre del rei macedoni i li va oferir una corona d'or i la submissió d'Arados i de les ciutats que en depenien, segons diu Flavi Arrià a l'Anàbasi d'Alexandre el Gran.

## Referències

* ↑ 2.Straton a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 923
# Didier Rous

Didier Rous (Montalban, 18 de setembre de 1970) va ser un ciclista francès, que fou professional entre 1993 i 2007.
Durant la seva carrera professional aconseguí més de 30 victòries, destacant per damunt de totes una victòria d'etapa al Tour de França de 1997 i dos campionats nacionals. El 1998 es va veure implicat en l'afer Festina i va admetre haver-se dopat. L'11 de juny de 2007 posava punt final a la seva carrera esportiva per problemes de salut, tot i que es mantingué lligat a l'equip Bouygues Telecom, en el qual militava en aquells moments.

## Palmarès

* 1993
** 1r al Gran Premi La Marseillaise
* 1994
** Vencedor d'una etapa del Tour de l'Avenir
* 1996
** Vencedor d'una etapa de la Volta a la Comunitat Valenciana
** Vencedor d'una etapa del Critèrium Internacional
* 1997
** Vencedor d'una etapa del Tour de França
* 2000
** 1r a la París-Camembert
** 1r al Gran Premi del Midi Libre
* 2001
** Campionat de França de ciclisme en ruta
** 1r al Tour de Vendée
** 1r als Quatre dies de Dunkerque i vencedor de 2 etapes
** 1r al Trophée des Grimpeurs-Polymultipliée
** Vencedor d'una etapa del Dauphiné Libéré
* 2002
** 1r al Circuit de La Sarthe
* 2003
** Campionat de França de ciclisme en ruta
** 1r al Trophée des Grimpeurs-Polymultipliée
** Vencedor d'una etapa del Tour del Llemosí
* 2004
** 1r al Gran Premi de Plouay
** Vencedor d'una etapa dels Quatre dies de Dunkerque
** Vencedor d'una etapa del Tour del Llemosí
* 2005
** Vencedor d'una etapa de la Ruta del Sud
* 2006
** 1r a la París-Corrèze i vencedor d'una etapa
** 1r al Trophée des Grimpeurs-Polymultipliée

### Resultats al Tour de França

* 1995. 55è de la classificació general
* 1997. 45è de la classificació general. Vencedor d'una etapa
* 1998. Expulsat, junt amb tot l'equip Festina (7a etapa)
* 1999. Abandona (15a etapa)
* 2000. 45è de la classificació general
* 2001. 11è de la classificació general
* 2002. Abandona (7a etapa)
* 2003. 20è de la classificació general
* 2004. Abandona (17a etapa)
* 2005. 82è de la classificació general
* 2006. 73è de la classificació general

### Resultats al Giro d'Itàlia

* 2005. Abandona (1a etapa)

## Enllaços externs

* Fitxa de Didier Rous a sitiodeciclismo.net

## Referències

* ↑ «Didier Rous» (en castellà). [Consulta: 14 novembre 2024].
# Sindicat d'Estalvi de Catalunya

El Sindicat d'Estalvi de Catalunya és un sindicat que defensa els interessos dels treballadors del sector financer català. En els seus estatuts el SEC es defineix com a sindicat nacional català del sector financer. Està federat al Sindicato de Empleados de Crédito i confederat en la Confederación Intersindical de Crédito.
Es va fundar l'any 1978 en confluir diverses agrupacions de treballadors independents que actuaven en les caixes d'estalvis catalanes. Va néixer per actuar exclusivament en el sector de caixes, i es va integrar al Solidaritat d'Obrers de Catalunya.
Per respondre a la reforma laboral de 1994 que va expulsar de les meses negociadores dels convenis estatals els sindicats sectorials d'àmbit autonòmic, el SEC va promoure la creació de la Confederación Intersindical de Cajas (avui Confederación Intersindical de Crédito) en sigles CiC. Amb aquesta decisió el SEC, a través de la confederació CiC, va tornar a seure a la mesa negociadora del conveni d'àmbit estatal del sector de caixes d'estalvis.
Per respondre a l'expansió de les caixes catalanes fora de Catalunya, l'any 1997 el SEC va promoure la creació del Sindicato de Empleados de Cajas (avui Sindicato de Empleados del Crédito). Amb aquesta decisió el SEC va poder defensar directament els empleats de les caixes d'estalvis tant a Catalunya com als nous centres de treball a Espanya. En 1985 el SEC va tenir un paper destacat en la creació de la Intersindical-CSC.
Fruit de la Crisi financera espanyola iniciada en 2007, que va comportar la conversió en bancs de totes les caixes d'estalvis catalanes i la venda de la majoria d'elles a bancs de gran dimensió, el Sindicat d'Estalvi de Catalunya va quedar implantat tant al sector de bancs associats a la patronal de caixes d'estalvis ACARL (Asociación de Cajas de Ahorros para las Relaciones Laborales), com al sector de bancs associats a la patronal bancària AEB (Asociación Española de Banca), però la secció de Caixa Laietana es va constituir com a sindicat independent, que es va vincular a UGT. Mentre en 2015, a tot Catalunya tenia dos representants (de 79) al BBVA i cap a la resta d'entitats, en 2019 va passar a ser la segona força amb 28 representants en l'entitat.

## Referències

* ↑ «Un sindicato de la banca pide a la PAH que modere sus protestas» (en castellà). La Vanguardia. [Consulta: 11 novembre 2014].
* 1 2 3 Dresaire Gaudí, Albert «CATALOGACIÓ DE L’ARXIU HISTÒRIC DEL SINDICAT D’EMPLEATS DE CAIXA LAIETANA (SEC-L)». XXXIV SESSIÓ D’ESTUDIS MATARONINS, 2017, pàg. 359.
* ↑ «Resultats de les eleccions de Banca 2015 a Catalunya». CGT, 15-03-2015. [Consulta: 19 gener 2021].
* ↑ «ELECCIONS BBVA: EXTRAORDINARIS RESULTATS DEL SEC A CATALUNYA!!». SEC, 14-02-2019. [Consulta: 19 gener 2021].

## Enllaços externs

* Sindicat d'Estalvi de Catalunya
# Ingvald Eriksen

Ingvald Eriksen (Odense, 3 de setembre de 1884 – Odense, 28 de gener de 1961) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Ingvald Eriksen Olympic Results». sports-reference.com. Arxivat de l'original el 17 de desembre 2012. [Consulta: 16 octubre 2016].
* ↑ Perfil a databaseolympics.com
# NGC 3603 A1

NGC 3603 A1, d'ara endavant A1 (NGC 3603 A1 / WR 43a) és un estel binari en la constel·lació de la Quilla de magnitud aparent +11,18. Al costat de NGC 3603 B, és l'estel visualment més brillant del cúmul obert NGC 3603, situat a uns 20.000 anys llum de distància del Sistema Solar.
A1 és una binària espectroscòpica eclipsant l'espectre combinat de la qual correspon al d'un estel de Wolf-Rayet de tipus espectral WN6ha. Sembla ser un estel extremadament lluminós, més massiu que altres estels de tipus O3 existents en NGC 3603. Com a tal, ha de contenir una considerable quantitat d'hidrogen, a diferència d'altres estels de Wolf-Rayet.
El període orbital del sistema és de 3,7724 dies, mostrant un doble eclipsi al llarg de la seva òrbita circular. Les dues components són estels de línies d'emissió, no necessàriament del mateix tipus espectral. Combinant mesures espectroscòpiques de velocitats radials amb les de fotometria preses amb el Telescopi espacial Hubble, un equip de la Universitat de Mont-real ha calculat que les components d'aquest sistema binari estan entre els estels més massius coneguts. La massa de l'estel principal és de 116 ± 31 masses solars i la de la secundària és de 89 ± 16 masses solars.

## Referències

* 1 2 Afirmat a: Second USNO CCD Astrograph Catalog. Autor: Lisa Winter. Pàgina: -1. Data de publicació: juliol 2003.
* ↑ WR 43a -- Wolf-Rayet Star (SIMBAD)
* ↑ Moffat, A. F. J.; Poitras, V.; Marchenko, S. V.; Shara, M. M.; Zurek, D. R.; Bergeron, E.; Antokhina, E. A. «Hubble Space Telescope NICMOS Variability Study of Massive Stars in the Young Dense Galactic Starburst NGC 3603». The Astronomical Journal, 128, 6, 2004. pp. 2854-2861.
* ↑ Schnurr, O.; Casoli, J.; Chené, A.-N.; Moffat, A. F. J.; St-Louis, N. «The very massive binary NGC 3603-A1». Monthly Notices of the Royal Astronomical Society, 389, 1, 2008. pp. L38-L42.
# Euzomodendron bourgeanum

Euzomodendron bourgeanum, és una espècie de planta brassicàcia en forma de mata, llenyosa i perenne. És un endemisme de la província d'Almeria i està catalogat com en perill d'extinció.

## Etimologia

El botànic Ernest Saint-Charles Cosson va dedicar aquesta espècie al també botànic Eugène Bourgeau el qual en va prendre mostres l'any 1851.

## Morfologia

Fa una alçada d'entre 50 a 60 cm. Les seves fulles són caduques (cauen a la fi de l'estiu), carnoses i dividides de 10-30 (35) x 2-15 (25) mil·límetres. Les flors tenen els pètals grocs amb venes de color viola. El fruit és una silíqua d'uns 25-35 (40) x 2,5-3,5 (4) mm, la llavor fa uns 2,5 mm. Floreix a l'abril i maig però acostuma a tenir alguna flor pel mes de desembre.

## Hàbitat

Viu en zones molt seques (és xeròfila), sobre sòls margosos, calcaris, subsalins i amb guix. Es troba entre els 100 i els 500 msnm, junt Ziziphus lotus, Diplotaxis harra, Lygeum spartum, Thymus hiemalis, Thymelaea hirsuta, Fagonia cretica, Stipa tenacissima, Artemisa barrelieri, Asparagus acutifolius, Lavandula multifida, Limonium insigne, Salsola genistoides, iMoricandia foetida.

## Distribució

Planta endèmica es troba al nord de la Serra de Gádor, de Serra Alhamilla i de Serra de Cabrera i a les planes de Rioja i de Tabernas, entre Instinción i Huércal de Almería.

## Bibliografia

* Diversos autors. "Libro Rojo de la Flora Silvestre Amenazada de Andalucía. Tomo I: Especies en Peligro de Extinción", pp. 142-145, edita Consejería de Medio Ambiente, Junta de Andalucía, Dep. Legal SE-2808-1999 (I), ISBN 84-89650-75-6
* Sagredo Arnáiz, Rufino. "Flora de Almería: plantas vasculares de la provincia", Ed. Instituto de Estudios Almerienses, Excma. Diputación Provincial de Almería, Almería, 1987, XXIII, 552, Dep. Legal GR-599-1987, ISBN 84-404-0397-6

## Referències

* ↑ Libro Rojo en PDF

## Vegeu també

* Euzomodendron

## Enllaços externs

* Flora de Almería Arxivat 2009-02-01 a Wayback Machine. Luis Posadas Fernández
* Almería Medio Ambiente Arxivat 2008-12-03 a Wayback Machine. Equipo Filabres
* Dpto. de Biología Vegetal y Ecología. Universidad de Almería: "Evolución demográfica del macroendemismo Euzomodendron Bourgaeanum Coss." Varios autores
* AlmeriNatura
# Estrímon

L'Estrímon (en grec: Στρυμόνας, Strimonas; búlgar: Струма, Struma; grec antic: Στρυμών, llatí: Strymo) és un riu que neix a Bulgària, a prop de Sofia, i desemboca a Grècia, a prop d'Amfípolis, al golf Estrimònic.
Segons el mite, la seva divinitat fluvial era Estrímon, considerat pare de Resos, rei de Tràcia. Fins al regnat de Filip II de Macedònia, l'Estrímon va ser el límit oriental de Macedònia. El riu va ser important a l'antiguitat perquè Amfípolis estava situada prop de la seva desembocadura, i era navegable en una bona part. Segons una tradició, en temps antics era molt mes navegable, però Hèracles hi va tirar pedres enormes i el va convertir en menys fondo, per evitar-ne la navegació. També diu que les seves ribes estaven poblades per gran quantitat de grues.
Durant la Primera Guerra Mundial s'hi produí la batalla de Struma, en la qual Bulgària derrotà Grècia.

## Referències

* ↑ Smith, William (ed.). «Strymon». Dictionary of Greek and Roman Geography (1854). [Consulta: 22 d¡abril 2021].
A Wikimedia Commons hi ha contingut multimèdia relatiu a l'Estrímon
# Certhidea

Certhidea és un gènere d'ocells de la família dels tràupids (Thraupidae).

## Taxonomia

Segons la Classificació del Congrés Ornitològic Internacional (versió 14.2, 2024) aquest gènere està format per dues espècies:
* Certhidea olivacea - pinsà de Darwin olivaci
* Certhidea fusca - pinsà de Darwin gris

## Referències

* ↑ «Certhidea Gould, 1837» (en castellà). [Consulta: 14 novembre 2024].
* ↑ «Certhidea (Certhidea sp.) - Avibase». [Consulta: 14 novembre 2024].
* ↑ «Tanagers and allies – IOC World Bird List». [Consulta: 14 novembre 2024].
* ↑ «Pinzón de Darwin Oliváceo - eBird» (en castellà). [Consulta: 14 novembre 2024].
* ↑ «Pinzón de Darwin Gris - eBird» (en castellà). [Consulta: 14 novembre 2024].
# Karl Kirk

Karl Kirk (Sønder Nærå, Faaborg-Midtfyn, 5 d'abril de 1890 – Aarhus, 6 de març de 1955) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Karl Kirk Olympic Results». sports-reference.com. Arxivat de l'original el 16 de desembre 2012. [Consulta: 19 octubre 2016].
# NGC 4696

NGC 4696 és una galàxia el·líptica. S'hi troba a uns 400.000.000 anys llum (44.000.000 de pc) de distància a la constel·lació de Centaure. És la galàxia més brillant del cúmul de Centaure, un gran i ric grup de galàxies a la constel·lació del mateix nom. La galàxia està envoltada per moltes galàxies el·líptiques nanes situades també dins del cúmul. Hom creu que hi ha un forat negre supermassiu al centre de la galàxia.

## Referències

* ↑ Afirmat a: SIMBAD.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* ↑ R. Brent Tully «Our Peculiar Motion Away from the Local Void» (en anglès). Letters of the Astrophysical Journal, 1, 20-03-2008, pàg. 184–205. DOI: 10.1086/527428.
* ↑ Michael J. Hudson «Streaming motions of galaxy clusters within 12 000 km s−1- III. A standardized catalogue of Fundamental Plane data» (en anglès). Monthly Notices of the Royal Astronomical Society, 1, 10-2001, pàg. 265–295. DOI: 10.1046/J.1365-8711.2001.04786.X.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 2-2006, pàg. 1163–1183. DOI: 10.1086/498708.
* ↑ A. Sandage. Carnegie Atlas of Galaxies. Washington, D.C.: Carnegie Institution of Washington, 1994. ISBN 978-0-87279-667-6.
* ↑ (en anglès) , 18-04-2017 [Consulta: 25 novembre 2017].
# Tim Krul

Timothy Michael "Tim" Krul (nascut el 3 d'abril de 1988) és un futbolista neerlandès que juga com a porter al club anglès Luton Town FC i a la selecció neerlandesa.

## Biografia

El 13 de maig de 2014 va ser inclòs per l'entrenador de la selecció dels Països Baixos, Louis Van Gaal, a la llista preliminar de 30 jugadors per a representar aquest país a la Copa del Món de Futbol de 2014 al Brasil. Finalment va ser confirmat en la nòmina definitiva de 23 jugadors el 31 de maig. En aquest Mundial va debutar en el partit de quarts de final contra Costa Rica, quan l'entrenador Louis Van Gaal li va donar entrada en el temps afegit de la pròrroga, per tal que fos el porter a la tanda de penals, cosa que va ser un èxit, ja que en va aturar dos, i va donar així el pas a la seva selecció a les semifinals del torneig.

## Referències

* ↑ «Premier League Clubs submit Squad Lists». Premier League, 02-09-2011 [Consulta: 11 gener 2012]. Arxivat 31 de juliol 2013 a Wayback Machine.
* ↑ AFP. «Van Gaal incluye ocho subcampeones mundiales». FIFA, 13-05-2014. Arxivat de l'original el 2014-05-15.
* ↑ Agencia EFE. «Robben y Sneijder encabezan la lista de 30 de Holanda». ESPN, 13-05-2014. [Consulta: 15 maig 2014].
* ↑ «Definitieve WK-selectie Oranje» (en neerlandès). OnsOranje, 31-05-2014. Arxivat de l'original el 2014-05-31. [Consulta: 31 maig 2014].
* ↑ AFP. «Lista sin sorpresas de Países Bajos». FIFA, 31-05-2014. Arxivat de l'original el 2014-06-01.
* ↑ Agencia EFE. «Sin sorpresas en la lista de Holanda para el Mundial». ESPN, 31-05-2014. [Consulta: 31 maig 2014].
* ↑ «Holanda es desfà de Costa Rica en la tanda de penals gràcies al seu porter suplent, Tim Krul». 324.cat, 06-07-2014.
Tim Krul amb la selecció neerlandesa - Plantilles de navegació :
Selecció de futbol dels Països Baixos – Eurocopa 2012
1 Stekelenburg •
2 van der Wiel •
3 Heitinga •
4 Mathijsen •
5 Bouma •
6 van Bommel •
7 Dirk Kuyt •
8 N. de Jong •
9 Huntelaar •
10 Sneijder •
11 Robben •
12 Vorm •
13 Vlaar •
14 Schaars •
15 Willems •
16 van Persie •
17 Strootman •
18 L. de Jong •
19 Narsingh •
20 Afellay •
21 Boulahrouz •
22 Krul •
23 van der Vaart •
Entrenador: van Marwijk
Selecció de futbol dels Països Baixos – Copa del Món de Futbol 2014
1 Cillessen •
2 Vlaar •
3 De Vrij •
4 Martins Indi •
5 Blind •
6 De Jong •
7 Janmaat •
8 De Guzmán •
9 Van Persie  •
10 Sneijder •
11 Robben •
12 Verhaegh •
13 Veltman •
14 Kongolo •
15 Kuyt •
16 Clasie •
17 Lens •
18 Fer •
19 Huntelaar •
20 Wijnaldum •
21 Depay •
22 Vorm •
23 Krul •
Entrenador: Van Gaal
Selecció de futbol dels Països Baixos – Eurocopa 2020
1 Stekelenburg •
2 Veltman •
3 De Ligt •
4 Aké •
5 Wijndal •
6 De Vrij •
7 Berghuis •
8 Wijnaldum (c) •
9 L. de Jong •
10 Depay •
11 Promes •
12 Van Aanholt •
13 Krul •
14 Klaassen •
15 De Roon •
16 Gravenberch •
17 Blind •
18 Malen •
19 Weghorst •
21 F. de Jong •
22 Dumfries •
23 Bizot •
24 Koopmeiners •
25 Timber •
26 Gakpo •
Entrenador: De Boer :
# Cerceris

Cerceris és un gènere d'himenòpters apòcrits de la família dels crabrònids (Crabronidae). Aquest és el gènere més gran de la família, amb més de 1.000 espècies descrites i nombroses encara sense descriure. Aquest gènere consta de vespes depredadores solitàries.

## Història natural

La majoria són depredadores de coleòpters. Les femelles adultes excaven túnels dins la terra per a fer els nius.
Les larves són carnívores i les femelles adultes cacen preses que paralitzen i ponen els ous per aliment de les larves.

## Característiques

El cap de les femelles presenten modificacions amb projeccions sobre el clípeus que semblen banyes. Els segments abdominals estan constrets molt fortament a les articulacions donant l'abdomen un aspecte corrugat similar a un acordió.
* Cerceris rybyensis
* Cerceris sabulosa
* Cerceris tuberculata

## Referències

* ↑ «BioLib - Cerceris» (en anglès). [Consulta: 14 agost 2023].
* ↑ «ITIS - Report: Cerceris». [Consulta: 14 agost 2023].
# Zeekr

Zeekr Intelligent Technology Holding Limited, que cotitza com a Zeekr, és una empresa d'automòbils xinesa que cotitza en borsa i una marca propietat de Geely Automobile Holdings. Fundada el 2021, està especialitzada en cotxes elèctrics premium.

## Referències

* ↑ ««ZEEKR Intelligent Technology Holding Limited - US SEC FORM F-1.»» (en anglès). U.S. Securities and Exchange Commission.. [Consulta: 14 novembre 2024].
# Edvin Paulsen

Edvin Paulsen (Oslo, 3 de desembre de 1889 – Oslo, 13 de març de 1963) va ser un gimnasta noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs per equips, sistema suec del programa de gimnàstica, com a membre de l'equip noruec.

## Referències

* ↑ «Edvin Paulsen Olympic Results». sports-reference.com. Arxivat de l'original el 12 de desembre 2012. [Consulta: 30 gener 2017].